Oktober | 2007 | inderdaad
Nuwe Mure vir Worcester
Volgens Bertus! het Worcester se mense nog nie gehoor van Classy Crete nie.
Stel enigiemand belang om ‘n nuwe besigheid te begin?
Oktober 29, 2007 at 2:06 nm Lewer kommentaar
Soms wil ek langs die see gaan staan, my arms wyd oop, en diep van onder uit my binnegoed gil, totdat die sand begin vibreer en die see verdamp. Gil tot my atome van mekaar lostrek en in die niet verdwyn. Soms voel dit asof my woede so groot is, dat dit die heelal kan insluk en vernietig.
Wanneer ek sien hoe vroue geskroef word, magteloos genegeer tot niks.
Die rede waarom sommige van my atome vandag nog aan mekaar vasklou, is die feit dat ek (vir die oomblik) nié een van daardie vroue is nie, dat ek tans genoeg invloed het om te kon sorg dat daar van minstens twee vroue kennis geneem is.
Wat my laat met die vraag: kon ek meer gedoen het?
Terwyl my stembande hul pad uit my keel probeer klou om met een gil die gevolge van die oerknal te laat inplof.
As U tog maar die goddelose uit die weg wou ruim, o God! Gaan weg van my af, julle moordenaars! Dit is hulle wat bose planne teen U smee, wat so vals teen U optree. Moet ek u haters dan nie haat nie, Here, moet ek nie ‘n weersin hê in mense wat teen U in opstand is nie? Ek haat hulle met ‘n uiterste haat, want hulle is ook my vyande. Deurgrond my, o God, deurgrond my hart, ondersoek my, sien tog my onrus raak.
Oktober 26, 2007 at 10:44 vm 5 Kommentaar
Hoekom ek verlede maand bankrot was
Ek het hierdie lap gekoop:
Egte Cashmere, as jy die verkoopsman moet glo. Ek vermoed eerder dat dit beteken dit is in Kashmir gemaak.
So lyk dit van naderby:
Wat my bankrot gemaak het, is die feit dat dit met die hand gedoen is.
Probleem is, ek is seker hierdie stukkie lap is nié Fair Traded nie. Selfs al het ek die R20 000 betaal wat die ou daarvoor gevra het (toemaar, jy kan maar weer asem haal – ek het nie náástenby dit betaal nie). Êrens in Indië het iemand vir maande (jare?) elke dag aan hierdie stukkie lap gewerk, waarskynlik artritis gekry en moontlik blind geraak. En nie ‘n agtste van die verkoopprys ontvang nie.
Volgens Jeffrey Sachs maak dit nie saak nie. Die persoon wat die lappie gemaak het, het ten minste werk – en ek sou die lap nie kon beskostig as dit Fair Traded was nie.
Hoe dit ookal sy, ek sou beter gevoel het as ek geweet het die persoon wat die actual werk gedoen het, is billik betaal.
Oktober 24, 2007 at 1:18 nm 4 Kommentaar
Ek het nie Saterdag se rugby gekyk nie
Nee, ek is nie spyt daaroor nie.
En nee, ek gaan waarágtag nie lieg daaroor nie.
Oktober 23, 2007 at 12:11 nm 8 Kommentaar
But the swelling’s gone down now.
Oktober 16, 2007 at 3:23 nm 3 Kommentaar
Wanneer dinge in die lewe rég is
Dan kry jy Tabasco wat jy in jou handsak kan saamdra.
Oktober 11, 2007 at 9:55 vm 15 Kommentaar